КIуэкIуэ Юрий Къэбэрдей-Балъкъэрым ис журтхэм ехъуэхъуащ я дин гуфIэгъуэ нэхъыщхьэмкIэ – IутIыжымкIэ
«Къэбэрдей-Балъкъэрыр лъэпкъ зэмылIэужьыгъуэхэр щыпсэу республикэщ. Ди щIыналъэм зэпIэзэрытыныгъэ щыIэнымрэ абы зиужьынымкIэ шэсыпIэу сыт щыгъуи щытащ, иджыри къонэ дэтхэнэ зы лъэпкъми и хабзэхэмрэ абы зэрихьэ динымрэ пщIэ яхуэщIыныр.
Налшык щыпсэу бгырыс журтхэм я дин зэгухьэныгъэм лэжьыгъэшхуэ ирегъэкIуэкI граждан, дин зэгурыIуэныгъэр гъэбыдэным, Къэбэрдей-Балъкъэрым, зэрыщыту Урысейм яхуэфащэ цIыхухэр гъэсэным. МахуэшхуэмкIэ сынывохъуэхъу! Фи унэхэм, республикэм щыIэ дэтхэнэ зы унагъуэми мамырыгъэрэ ефIэкIуэныгъэрэ илъыну, фи Iыхьлыхэмрэ фи благъэхэм- рэ узыншэу, насыпыфIэу щытыну си гуапэщ», — итщ Кавказ Ищхъэрэм и раввин нэхъыщхьэ Шабаев Леви республикэм и Iэтащхьэм хуигъэхьа хъуэхъум.
КъБР-м и Iэтащхьэмрэ Правительствэмрэ
я пресс-IуэхущIапIэ.
